**Нарачател:**

**Македонско здружение на млади правници**

**Повик за предлог проекти**

**за унапредување на пристапот до економски и социјални права на ранливите категори на странци во Северна Македонија**

Упатства за апликантите

Рок за поднесување на апликација: **20 Јануари 2024**

**TABLE OF CONTENTS**

1. ОСНОВНИ ПОДАТОЦИ И ЦЕЛ НА ПОВИКОТ
2. ЦЕЛИ НА ПРОГРАМАТА И ЦЕЛНИ ГРУПИ
3. НАМЕНА НА СРЕДСТВАТА ОБЕЗБЕДЕНИ ОД НАРАЧАТЕЛОТ
4. ПРАВИЛА НА ОВОЈ ПОВИК ЗА ПОДНЕСУВАЊЕ НА ПРЕДЛОГ ПРОЕКТИ
5. КАКО ДА СЕ АПЛИЦИРА И ПОСТАПКА НА СПРОВЕДУВАЊЕ
6. ОЦЕНУВАЊЕ И ИЗБОР НА АПЛИКАЦИИ
7. ПОДНЕСУВАЊЕ НА ДОКУМЕНТИ ЗА ПОДДРШКА ЗА ВРЕМЕНО ИЗБРАНИТЕ АПЛИКАЦИИ
8. ИЗВЕСТУВАЊЕ ЗА ОДЛУКАТА НА НАРАЧАТЕЛОТ
9. ЛИСТА НА АНЕКСИ
10. ИНДИКАТИВНА ВРЕМЕНСКА РАМКА

1. **ОСНОВНИ ПОДАТОЦИ И ЦЕЛ НА ПОВИКОТ**

**Основни податоци**

Состојбата во земјите од Западен Балкан во извештаите на ЕУ се уште се оценува како подрачје со значителни недостатоци во исполнувањето на клучните политички критериуми. Регионот сеуште е во рана фаза на подготовка за слобода на движење на работниците и пристап до пазарот на трудот. Но, иако институционалните и законските рамки за заштита и унапредување на човековите права и слободи и заштита од дискриминација се развиени и во голем дел усогласени со легислативата на ЕУ, во пракса, обезбедувањето еднакви можности, особено за странците и маргинализираните групи, останува предизвик. Економскиот план за инвестиции во Западен Балкан 2021-2027 ЕУ има за цел да ја поттикне регионалната соработка и врската со ЕУ и дава патоказ за успешна регионална економска интеграција што на крајот ќе го забрза процесот на интеграција во ЕУ. За да се постигне ова, од клучно значење е, меѓу другото, да се зајакне целокупната социјална инклузија на заедниците во ЗБ, особено инклузијата на странците Акцискиот план за интеграција и инклузија 2021-2027 потврдува дека предизвиците за инклузија на сранците, особено ранливите категории се особено значајни за мигрантите. Воедно истиот нагласува дека промовирањето на интеграцијата и процесот на инклузија е тесно поврзано и императив за економски развој.

Документот за дискусија на Претседателството на ЕУ за зајакнување на системот за управување со миграцијата во регионот на ЗБ (2020) забележува дека шемите за интеграција и миграција на работна сила се меѓу најмалку поддржаните области на ангажман и дека за понатамошно подобрување треба да се надградат сите аспекти на миграциските капацитети. Со започнувањето на иницијативата Отворен Балкан и зајакнувањето на Берлинскиот процес, се очекува да се интензивираат миграциските движења во регионот. Иако државите се одговорни да обезбедат соодветни услуги, во голема мера уживањето на основните човекови права на странците зависи од помошта и поддршката на граѓанските органзиации (ГО). Во таков контекст, миграциската динамика создава потреба за дополнително зајакнување и надградба на знаењето на ГО. Граѓанските организации од целиот регион на ЗБ ќе бидат обучени за создавање функционални системи кои ќе им овозможат на странците пристап до основните права, вклучувајќи ги програмите за интеграција и поддршката од заедницата. Акцијата ќе ги зајакне капацитетите на ГО и независните институции за човекови права да придонесат во креирање политики, промоција и заштита на човекови права на странците и нивно вклучување во одржливиот социјален и економски развој на регионот на ЗБ. ГО ќе стекнат знаења и вештини за развој и спроведување на национални и регионални проекти и документи за застапување за подобрување на социјалните и економските права на ранливите странци.

Во однос на состојбата на национално ниво, во 2022 година во Северна Македонија се издадени вкупно 5169 дозволи за привремент престој и тоа 2140 на турски здржавјани, 946 косовски државјани, 595 албански државјани, 406 српски државјани, 162 државјани на Украина, 139 на Германија и др. Од сите издадени дозволи за привремен престој 2071 се издадени за работа, 1151 заради школување/студирање, 1545 на членови на потесното семејство на државјани на РСМ, 108 заради хумантарни причини, а останатите по други основи.

Во истиот период, во Република Северна Mакедонија се регистрирани 29394 илегални преминувања ( нелегален транзит на мигранти) и поденесни се 168 барања за азил од кои нема признаено статус на бегалец и супсидијарна заштита[[1]](#footnote-1).

**Цел на повикот**

Оваа акција е иницирана во рамките на проектот „Инклузија на странците во Западен Балка- пристап до социјални и економски права (ФОСТЕР)“ развиен како регионален одговор на 7 граѓански организации здружени во Балканскиот совет за бегалци и миграција (BRMC)[[2]](#footnote-2) и Данскиот совет за бегалци (ДРК) за справување со заедничките предизвици поврзани со миграцијата во регионот на Западен Балкан, со фокус на основните човекови права на различни ранливи групи мигранти и странци, особено нивниот пристап до социјалните и економските права. Проектот е финансиран од Европската унија во рамките на Програмата за граѓанско општество и медиуми, програма за Западен Балкан и Турција 2021-2023 под приоритетот „ Човекови права, анти дискриминација и меѓукултурен дијалог“ .

1. **Цел на програмата и таргет група**

**Главната цел** е целосна заштита и промоција на основните права на странците во регионот на Западен Балкан согласно стандардите на ЕУ со посебен фокус на економските и социјалните права на ранливите странци.

**Спечифичната цел** е зајакнување на капацитетите на ГО и институции за човекови права да придонесат во креирање политики, промоција и заштита човекови права на ранливите странците и нивно вклучување во одржливиот социјален и економски развој на регионот на Западен Балкан

Таргет група

**Целни групи**

1. Ранливи странци, како што се(регуларни и нерегуларни мигранти, бегалци, жртви на различни кривични дела и други ранливи лица меѓу странците во ЗБ;
2. Централни и локални институции;
3. Медиуми;
4. Локана заедница и општини
5. **НАМЕНА НА СРЕДСТВА ОБЕЗБЕДЕНИ ОД НАРАЧАТЕЛОТ**

Вкупниот индикативен износ кој е достапен во рамките на овој повик за поднесување на предлог проекти е 22.000,00 ЕУР. Нарачателот го задржува правото да не ги додели сите достапни средства.

**Износ на грантови**

Сите грантови кои се бараат во рамките на овој повик за поднесување на предлог проекти може да бидат до **5,500.00 ЕУР**.

Грантот ќе ги покрие сите прифатливи трошоци за акцијата.

**Број на грантови**

Вкупниот број на национали грантови ќе биде најмногу **четири грантови.**

1. **ПРАВИЛА НА ОВОЈ ПОВИК ЗА ПОДНЕСУВАЊЕ НА ПРЕДЛОЛОГ ПРОЕКТИ**

Овие упатства ги утврдуваат правилата за поднесување, избор и спроведување на активностите финансирани од овој повик.

**КРИТРИУМИ ЗА ПРОФАТЛИВОСТ**

***Профатливост на апликантите***

За да биде подобен за грант, апликантот мора да биде:

* правно лице регистрирано пред 1 Декември 2023;
* основано во Северна Македонија
* непрофитна;
* Граѓанска организација;
* Директно одговорен за подготовка и управување со проектот

Аппликантите вклучени во списокт на рестриктивни мерки на ЕУ (погледнете дел 2.4. на PRAG) во моментот на носење на одлука не може да добијат договор[[3]](#footnote-3).

***Прифатливи акции: акции за кои може да се поднесе пријава***

Дефиниција:

Акцијата е составена од сет на активности.

Времетраење

Првичното планирање на времетраење на акцијата не може да надмине **6 (шест)** месеци.

Локација

Акциите мора да се одвиваат во следната земја: Република Северна Македонија

Вид на акција

Акциите предложени во рамките на овој повик за проекти мора да придонесат за реализација на неговите специфични цели. Индикативна листа на активности е претставена подолу:

1. Поддршка на услуги за заштита на странците;
2. Споделување на информации/кампањи за подигнување на јавната свест;
3. Истражување и анализи;
4. Правна поддршка;
5. Спроведување на релевантни политики и реформи.

Следниве видови на активности не се профатливи:

* активности кои се однесуваат само или главно на индивидуални спонзорства за учество на работилници, семинари, конференции и конгреси.
* активности поврзани или главно со индивидуални стипендии за студии или курсеви за обука.

Видови активности

* работилници, семинари и други активности за обука и менторство, особено вклучувајќи ги оние кои имаат за цел да го поддржат развојот на релевантниот внатрешен капацитет (на организациите апликанти);
* активности кои имаат за цел да обезбедат конкретни услуги кои одговараат на потребите на ранливите странци и/или други релевантни целни групи, вклучувајќи правна помош, психосоцијална поддршка, здравствена заштита, и друго
* активности кои промовираат социјална инклузија, родови прашања, меѓукултурна и/или меѓурелигиска писменост и дијалог;
* активности насочени кон борба против дискриминацијата и/или соработка со релевантни независни тела;
* кампањи за подигање на јавната свест и комуникација;
* медиумски кампањи, продукција на вести и релевантни информативни алатки (флати и сл.);
* едукација и обука, вклучително и локални медиуми како целни групи;
* активности за зајакнување на наблудувачката улогата на ГО за спроведување на релевантни политики и реформи;
* наблудување и објавување на мониторинг извештаи за политики;
* активности за истражување, анализа и застапување;
* активности кои промовираат спроведување на релевантните закони и прописи;
* активности кои поддржуваат дискусија помеѓу различни засегнати страни и/или консултации со засегнатите страни, вклучително и воспоставување дијалог со политичките партии или локалните законодавни тела;
* активности кои промовираат соработка и размена меѓу различни локални заедници и локални самоуправи, како поддршка на состојбата на странците во нивните заедници;
* активности за зајакнување на вмрежувањето и градењето коалиции, особено преку споделување информации, размена на искуства и заедничко застапување;
* други активности кои ја унапредуваат промоцијата и заштитата на основните права и пристапот до услугите.

**Финансиска поддршка на трети страни[[4]](#footnote-4)**

Апликантите **не може** да предложат **финансиска поддршка на трети страни**

**Видливост**

Апликантите мора да ги преземат сите неопходни чекори за да го објават фактот дека Европската унија ја финансирала или кофинансирала акцијата. Колку што е можно, акциите што се целосно или делумно финансирани од Европската унија мора да содржат активности за информирање и комуникација со цел да ја подигнат свеста на специфичната или општата публика за причините за спроведување на акцијата и поддршката на ЕУ во засегнатата земја или регион, како и резултатите и влијанието на оваа поддршка.

Апликациите мора да бидат во согласност со целите и приоритетите и да ја гарантираат видливоста на финансирањето на ЕУ (види во Прирачникот за комуникација и видливост за надворешните активности на ЕУ наведени и објавени од Европската комисија на<https://international-partnerships.ec.europa.eu/knowledge-hub/communicating-and-raising-eu-visibility-guidance-external-actions_en>).

Број на пријави и грантови по апликант

Подносителот на апликација **не може** да достави повеќе од **1 апликација** во рамки на овој повик за проекти

Подносителот на апликацијата **не може** да добие повеќе од **1 грант** во рамки на овој повик за проекти

***Профатливи трошоци: трошоци кои може да се вклучат***

Само „прифатливи трошоци“ можат да бидат покриени со грантот. Категориите на трошоци што се подобни и не-подобни се наведени подолу. Буџетот е и проценка на трошоците и највисокиот износ за „подобни трошоци“

**Прифатливи трошоци** се реални трошоци направени од корисникот на грантот кои ги исполнуваат следниве критериуми:

1. тие се наведени во проценетиот предлог буџет;
2. настанале за време на спроведување на проектот;
3. се неопходни за имплементација на активностите;
4. тие можат да се утврдат и да се проверат, особено се евидентираат во сметководствената евиденција на корисникот (-ите) и се утврдуваат во согласност со сметководствените стандарди и вообичаените сметководствени практики на трошоците што се применуваат на корисникот (-ите);
5. се во слогасност со барањата на важечкото даночно и социјално законодавство.
6. се разумни, оправдани и во согласност со критериумите да добро финансиско управување особено од аспект на економочност и ефикасност

**Неприфатливи трошоци**

Следниве трошоци се сметаат за неприфатливи

1. долгови и камати ;
2. провизии за загуби, долгови и потенцијални идни обврски;
3. ДДВ
4. трошоци финансирани од друга акција или програма за работа;
5. купување на земјиште или објекти;
6. загуби од размена на валути;
7. кредити на трети лица;
8. трошоци за плата на вработени во државна управа;
9. бонуси вклучени во трошоци за вработени .

**Надоместокот за прифатливи трошоци се базира на**

а) **единечни трошоци:** покривање на сите или одредени специфични категории прифатливи трошоци кои се јасно идентификувани однапред со упатување на износ по единица.

б) **паушални износи:** опфачајќи ги глобално сите или одредени специфични категории прифатливи трошоци кои се јасно идентификувани однапред.

Препораките за доделување на грант се секогаш под услов проверката што и претходи на потпишувањето на договорот за грант да не откриваа проблеми со кои се потребни измени во буџетот (како што се аритметички грешки, неточности, нереални трошоци и неприфатливи трошоци). Проверките може да доведат до барање за појаснување и може да го натераат договорниот орган да наметне измени или намалувања за решавање на такви грешки или непрецизности. Не е можно да се зголеми грантот како резултат на овие корекции.

Затоа, во интерес на апликантите е да обезбедат реален и трошково- ефективен буџет.

***Етички клаузули и кодекс на однесување***

a) Отсуство на судир на интереси

Апликантот не смее да биде засегнат од каков било судир на интереси и не смее да има сличен однос со другите апликанти или страни вклучени во акцијата. Секој обид на апликантот да добие доверлива информација, да склучи незаконски договори со конкуренти или да влијае врз комисијата за проценка или нарачателот за време на процесот на испитување, разјаснување, проценка и споредување на апликациите, ќе доведе до одбивање на неговата апликација и може да резултира со административа санкција согласно важечката Финансиска регулатива.

b) Почитување на човековите права, како и на законодавството за животна средина и основните стандарди за труд

Апликантот и неговиот персонал мора да ги почитуваат човековите права. Особено и во согласност со важечкиот акт, апликантите на кои им се доделени договори мора да го почитуваат законодавството за животна средина, вклучително мултилатерални договори за животна средина и основните работни стандарди, кои се применливи и дефинирани во релевантните конвенции на Меѓународната организација на трудот (како што се конвенциите за слободата на здружување и колективните договори; елиминирање на присилната и задолжителната работа; укинување на детскиот труд).

**Нулта толеранција за сексуална експлоатација, злоупотреба и вознемирување**

Европската комисија применува политика на „нула толеранција“ во однос на сите погрешни постапки што имаат влијание врз професионалниот кредибилитет на апликантот.

Забрането е физичко малтретирање или казнување или закани за физичко малтретирање, сексуално злоставување или експлоатација, вознемирување и вербално малтретирање, како и други форми на заплашување.

c) Антикорупција и Мито

Апликантот треба да ги почитува сите применливи закони, регулативи и кодови во врска со мито и анти-корупција. Европската комисија го задржува правото да го суспендира или откаже финансирањето на проектот доколку се откријат коруптивни практики од каков било вид во која било фаза од процесот на доделување или за време на извршување на договорт и доколку договорниот орган не ги преземе сите соодветни мерки за да ја поправи ситуацијата. За целите на оваа одредба, „коруптивни практики“ се понуда на мито, подарок, благодарност или провизија на кое било лице како поттик или награда за извршување или воздржување од какво било дело во врска со доделување на договор или извршување на договор веќе склучен со договорниот орган.

d) Невообичаени комерцијални трошоци

Апликациите ќе бидат одбиени или договорите ќе бидат раскинати доколку се покаже дека доделувањето или извршувањето на договорот довело до невообичаени комерцијални трошоци. Таквите необични комерцијални трошоци се провизии што не се споменати во главниот договор или не произлегуваат од правилно склучен договор што се однесува на главниот договор, провизии што не се плаќаат за возврат за каква било вистинска и легитимна услуга, провизии што се испраќаат во даночен рај, провизии платени на примател кој не е јасно идентификуван или провизии исплатени на компанија која наликува на фиктивна компанија.

Корисниците на грантови за кои е утврдено дека платиле необични комерцијални трошоци за проекти финансирани од Европската унија, во зависност од сериозноста на на утврдените факти и сериозноста, одговараат на начин што им се раскиуваат договорите или трајно бидат исклучени од приемот на средства од ЕУ / ЕДФ.

e) Прекршување на обврските, неправилности или измама

Договорниот орган го задржува правото да ја прекине или откаже постапката, доколку се докаже дека постапката за доделување е предмет на прекршување на обврските, неправилности или измама. Доколку по доделувањето на договорот се откријат прекршувања на обврските, неправилности или измама, договорниот орган може да се воздржи од склучување на договорот.

1. **КАКО ДА СЕ АПЛИЦИРА И ПОСТАПКА НА СПРОВЕДУВАЊЕ**

 ***Образец за пријава***

Апликациите мора да се поднесат во согласност со упатствата за аплицирање во образецот за пријава за грант во прилог на овие упатства ( Анекс А)

Апликациите може да се поднесат на англиски или македонски јазик

Секоја грешка или несогласување / недоследност претставена во различните делови од образецот за пријава и / или расчленување на буџетот може да доведе до одбивање на апликацијата.

Појаснувања ќе бидат побарани само кога дадената информација е нејасна и со тоа го спречува договорниот орган да спроведе објективна проценка.

Рачно напишани пријави нема да бидат прифатени.

Ве молиме имајте во предвид дека само формуларот за апликација за предлог проект и објавените анекси што треба да се пополнат ќе бидат оценувани. Затоа, од најголема важност е овие документи да ги содржат СИТЕ релевантни информации во врска со постапката.

Нецелосните апликации ќе бидат одбиени.

Не треба да се испраќаат дополнителни анекси.

**Каде и како да се поднесе пријавата**

Пријавите мора да се пратат во електронски формат на емаил адресата: contact@myla.org.mk

***Рок за поднесување на пријава***

Рокот за поднесување на пријава е **20 јануари 2023**

Пријавите поднесени после рокот за пријавување нема да се земат во предвид и ќе бидат отфрлени

***Дополнителни информации за пријавите***

Информативна сесија за овој повик ќе се одржи онлајн на **27.12.2023. годиина во 11:00 часот.**  (Сите заинтересирани страни можат да се пријават за учество на информативната сесија до 26.12.2023 година на емаил адресата; contact@myla.org.mk. Заинтересираните лица ќе добијат линк и упатство за вклучување на инфо сесијата.)

Прашања може да се пратат на емаил не подоцна од 10 дена пред истекот на рокот за поднесување на пријавите на долунаведената адреса, јасно наведуваќи го упатувањето на повикот за предлози

Емаил адреса: contact@myla.org.mk

Нарачателот нема обврска да дава појаснување на прашањата добиени по овој датум.

Одговорите ќе бидат дадени **најдоцна 7 дена пред крајниот рок** за поднесување на апликациите.

Ве молиме забележете дека нарачателот може да одлучи да ја откаже постапката за повик за предлози во која било фаза.

1. **ЕВАЛУАЦИЈА И ИЗБОР НА АПЛИКАЦИИ**

Апликациите ќе бидат испитани и оценувани од Комиија за избор. Сите апликации ќе бидат оценети согласно следните чекори и критериуми.

Доколку при оценувањето на апликацијата се открие дека предложената акција не ги исполнува критериумите за прифатливост наведени во Дел 4, апликацијата ќе биде одбиена само врз основа на овој критериум.

ЧЕКОР 1: ОТВАРАЊЕ И АДМИНИСТРАТИВНА ПРОВЕРКА

За време на отварање и административна проверка следново ќе се оценува:

1. Дали е испочитуван рокот. Во спротивно апликацијата автоматски ќе се отфрли.
2. Дали апликацијата ги исполнува критериумите наведени во Дел 4. Ова вклучува и оценка на прифатливост на акцијата. Доколку било која од бараните информации недостасува или е неточна, апликацијата може да се отфрли **само по тој основ** и истата нема да се разгледа понатаму.

Чекор 2: ОЦЕНУВАЊЕ НА АПЛИКАЦИЈАТА

Целосните апликации што ќе ја поминат оваа проверка дополнително ќе бидат оценети за нивниот квалитет, вклучително и предложениот буџет и капацитетот на подносителите. Тие ќе бидат оценувани согласно критериумите наведени во табелата за евалуација подолу.

**ТАБЕЛА ЗА ЕВАЛУАЦИЈА**

|  |  |
| --- | --- |
| **ДЕЛ** | **Максимална оценка** |
| **1. Релевантност** | **30** |
| * 1. Колку е релевантен предлогот за целите и приоритетите на повикот и за специфичните теми / сектори / области или кое било друго специфично барање наведени во упатствата за апликантите?
 | **15** |
| * 1. Колку е релевантен предлогот за специфичните потреби и ограничувања на целните групи?
 | **5** |
| * 1. Колку се јасно дефинирани и стратешки избрани вклучените (крајни корисници, целни групи)? Дали нивните потреби (како носители на права и / или носители на должност) и ограничувањата се јасно дефинирани и дали предлогот соодветно им се обраќа?
 | **5** |
| * 1. Дали предлогот содржи посебни елементи кои нудат додадена вредност (на пример, иновации, најдобри практики)?
 | **5** |
| **2. Изработка на акцијата** | **20** |
| 2.1 Колку е кохерентен предлогот? Дали предлогот ги означува очекуваните резултати што треба да се постигнат со проектот? Дали логиката за интервенција го објаснува образложението за постигнување на очекуваните резултати? Дали предложените активности се соодветни, практични и во согласност со предвидените резултати? | 15 |
| 2.2 Дали е вклучена анализа на проблемите и капацитетите на релевантните засегнати страни? Дали предложенот дејство правилно ги опишува/рефлектира?  | 5 |
| **3. Пристап за спроведување** | **15** |
| 3.1 Дали е јасен и изводлив акцискиот план за спроведување? Дали временската рамка е реална?  | 5 |
| 3.2 Дали предлогот вклучува ефективен и ефикасен систем за следење? Дали е планирана проценка (претходна, за време или / и на крајот на спроведувањето)? | 5 |
| **4. Одржливост на проектот**  | **20** |
| 4.1 Дали проектот може да има опипливо влијание врз целни групи? | 10 |
| 4.2 Колку е веројатно дејството да има мултипликативни ефекти, вклучително и опсег за репликација, проширување, искористување на искуството и споделување на знаењето? | 5 |
| 4.3 Дали очекуваните резултати од проектот се одржливи?- Финансиски *(пр. финансирање на активности кои произлегуваат од овој проект, извори на приход за покривање на идни оперативни трошоци и трошоци за одржување )*- Институционално *(дали структурите ќе дозволат резултатите од акцијата да останат одржливи на крајот на проектот? Дали ќе има локална „сопственост“ на резултатите од проектот?)* - на ниво на политики (по потреба ) *(какво ќе биде структурното влијание на акцијата - на пр. подобрено законодавство, кодекси на однесување, методи )* | 5 |
| **5. Буџет и исплатливост на проектот** | **15** |
| 5.1 Дали активностите се соодветно рефлектирани во буџетот? |  5 |
| 5.2 Дали односот помеѓу проценетите трошоци и резултатите е задоволителителен? |  10 |
| **Максимални вкупни поени** | **100** |

**ПРИВРЕМЕН ИЗБОР**

По евалуацијата, ќе се изготви табела во која се наведени апликациите рангирани според нивниот резултат. Апликациите со највисок резултат ќе бидат избрани привремено сè додека не се исцрпат сресдствата предвидени за овој повик за предлози. Покрај тоа, ќе се изготви и резервен список според истите критериуми. Оваа листа ќе се искористи доколку повеќе средства станат достапни за време на периодот на важење на резервната листа.

Чекор 3: Верификација на подобност на апликантите

Проверката на подобност ќе се изврши врз основа на придружните документи побарани од нарачателот (види Дел 7 подолу). Проверката ќе се изврши само за апликациите кои се привремено избрани според нивниот резултат и во рамките на достапниот буџет за овој повик.

Подобноста на апликантите ќе биде потврдена во согласност со критериумите утврдени во Дел 4.

Секое одбиено барање ќе биде заменето со следната најдобро рангирана апликација на резервната листа што спаѓа во достапниот буџет за овој повик.

1. **ПОДНЕСУВАЊЕ НА ДОКУМЕНТИ ЗА ПОДДРШКА НА ВРЕМНО ИЗБРАНИ АПЛИКАНТИ**

Апликантот чија пријава е привремено избрана или ставена на резервната листа ќе биде информиран во писмена форма од нарачателот. Ќе се бара да се достават следниве документи како би овозможил нарачателот да ја потврди подобноста на апликантот:

1. Статутот на апликантот;
2. Копија од тековна состојба
3. Копија од последниот финансиски извештај (биланс на приходи, расходи и состојба за последната календарска година за кои финансиските извештаи се завршени );
4. Формулар за финансиска идентификација од апликантот во согласност со образецот приложен како Анекс Ц од упатствата, заверен од банка на која ќе се врши плаќањето. Банкта мора да се наоѓа во земјата каде што е основан апликантот.

Документите мора да бидат доставени во оригинали, фотокопии или скенирани верзии (т.е. на која читливо се гледа печатот, потписот и датумот) на наведените оригинали.

Доколку горенаведените придружни документи не се достават пред истекот на крајниот рок наведен во барањето за доставување на придружни документи испратен до апликантот од страна на нарачателот, апликацијата може да биде одбиена

После проверката на придружните документи, Комисијата за избор ќе донесе конечна одлука за доделување на грантови.

1. **ИВЕСТУВАЊЕ ЗА ОДЛУКАТА НА НАРАЧАТЕЛОТ**

Апликантите ќе бидат информирани за резултатите од Повикот за доставување на предлози во рок од 60 дена од денот на објавување на Повикот. Списокот на одобрени апликации ќе биде објавен на веб-страницата на МЗМП: [www.myla.org.mk](http://www.myla.org.mk)

1. **Листа на анекси**

Документи да се пополнат

Анекс А: Образец за пријава (Ворд формат)

Анекс Б: Буџет (Ексел формат)

Анекс Ц: Формулар за финансиска идентификација (само за времено избраните)

1. **ИНДИКАТИВНА ВРЕМЕНСКА РАМКА**

|  |  |
| --- | --- |
|  | **ДАТА** |
| **1. Информативна сесија**  | Не подоцна од 27 Декмври 2023 |
| **2. Краен рок за барање на појаснувања од нарачателот**  | 10 Јануари 2024 |
| **3. Последен датум на кој ке се објават појаснувањата од страна на нарачателот**  | 12 Јануари 2024  |
| **4. Краен рок за поднесување на апликација**  | 20 Јануари 2024  |
| **5. Информации до апликантите за отворање, административна проверка, евалуација на апликациите и привремена селексија (чекор 1 и 2)** | 10 Февруари 2024 |
| **6. Известување за доделување(после проверката на прифатливост) (Чекор 3)** | 18 Февруари 2024  |
| **7. Објавување на списокот на одобрени апликации** | 20 Февруари 2024 |
| **8. Потпишување на договор** | 15 Март 2024  |

Овaa индикативна временска рамка се однесува на привремени датуми (освен датумите 2, 3 и 4) и истата може да се ажурира од нарачателот во текот на постапката.

\* \* \*

1. Податоци земени од извештајот на МВР за 2022 година и слободен пристап до информации од јавен карактер. [↑](#footnote-ref-1)
2. Македонското здружение на млади правници (МЗМП), Група 484, Белградски центар за човекови права (BCHR), Програмата за граѓански права Косово (CRP/K), Ваша права Босна и Херцеговина (VP BiH) се членови на мрежата Балкански совет за миграција на бегалци ( BRMC) [↑](#footnote-ref-2)
3. Ажуриран список на санкции достапен на[www.sanctionsmap.eu](http://www.sanctionsmap.eu).

Ве молиме забележете дека списокот за санкции е ИТ алатка за идентификување на режимите на санкции. Изворот на санкциите произлегува од правните акти објавени во Службениот весник (СВ). Во случај на несогласување помеѓу објавените законски акти и ажурирањата на веб-страницата, преовладува верзијата СВ.. [↑](#footnote-ref-3)
4. Овие трети страни не се поврзан ентитет ниту соработници ниту изведувачи. [↑](#footnote-ref-4)